
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2207 (1) 

Κήρυξη ως αναδασωτέας εκτάσεως 90,00 στρεμ. στη θέση «Τρίγωνο - 
ΟΣΑΜ» Κοινότητας Ανθούσας του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα με το Ν.Δ. 532/ 


2. Τις διατάξεις του Ν.Δ. 1147/1972 .«περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος. 

4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις. 

β) 182447/3049/24.9.80. 

6. Την αριθ. 4023/29.7.1991 πρόταση του Δασαρχείου Πεντέλης 
σχετικά με την κήρυξη ως αναδασωτέας, της αναφερόμενης στο θέμα 
εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διάθεσή της για 
άλλο προορισμό, τη δημόσια δασική έκταση (δάσος και δασική), εμβα- 
δού εννενήντα (90,00) στρεμμάτων που βρίσκεται στη θέση «Τρίγωνο - 
ΟΣΑΜ» περιοχής Κοινότητας Ανθούσας Ν. Αττικής, με σκοπό τη δια- 
τήρηση του χαρακτήρα του δάσους και της δασικής εκτάσεως των 
οποίων η δασική βλάστηση, που αποτελείτο από X. Πεύκη και αείφυλλα 
πλατύφυλλα, καταστράφηκε κατά την πυρκαϊά της 11ης Ιουλίου 1991 
και προσδιορίζεται από τα στοιχεία: Α, Β, Γ, Δ, Ε, Ζ, Η, Θ, I, Κ, Λ, Μ, 
Ν, Ξ, Ο, Π, Ρ, Σ, Τ, Υ, Φ, X, ψ, Α όπως φαίνεται στο συνημμένο διά¬ 
γραμμα το οποίο αποτελεί αναπόσπαστο μέρος της αποφάσεως αυτής 
και έχει όρια: 

Ανατολικά: Με Ρέμα 

Δυτικά: Με χέρσες εκτάσεις και καλλιέργειες 

Βόρεια: Με αγροτικό δρόμο και δημόσιο δάσος 

Νότια: Με χέρσες εκτάσεις, ρέμα και δημόσιο δάσος. 

Η απόφαση αυτή να δημοσιευθεί στην Εφημερίδα της Κυβερνήσεως 
(αρ. 41 Ν. 998/79). 

Αγία Παρασκευή, 31 Ιουλίου 1991 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΝΠ 66 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «Μεγάλη Βελανιδιά» Νέας Αγχιάλου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τεύχος Β') κοινής 
απόφασης των Τπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 22.2.1991 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «Μεγάλη Βε¬ 
λανιδιά» νέας Αγχιάλου Ν. Μαγνησίας και το από Δεκέμβριο 1990 με 
κλίμακα 1:500 τοπογραφικό διάγραμμα του Μητσικώστα Αθαν. τοπο¬ 
γράφου μηχανικού που ελέγχθηκε από τον Δημ. Βλαχάβα πολιτικό μη¬ 
χανικό της Δ/νσης Τεχνικών Υπηρεσιών Νομ. Μαγνησίας στις 
22.2.1991 και θεωρήθηκε την ίδια ημερομηνία από τον Νικ. Μαρκάκη 
Δ/ντή της Δ/νσης Τεχν. Υπηρ. Μαγνησίας και συνοδεύει την έκθεση 
της προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.5445/253/91 Σχ.’714/11.6.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97Α/Α/1955) περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β. Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών, του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984 
σχετικά με μεταβίβαση αρμοδιοτήτων του Υπουργού Οικονομικών 
στους Νομάρχς και στις περιφερειακές Αρχές διανομαρχιακού επιπέδου, 
αποφασίζουμε: 

Επικυρώνουμε την από 22.2.1991 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Δεκέμβριο 1990 τοπογραφικό διάγραμμα, που την συ¬ 
νοδεύει, με το οποίο συντάχθηκε από τον Μητσικώστα Αθαν. τοπο¬ 
γράφο μηχανικό, με κλίμακα 1:500 και θεωρήθηκε την 22.2.1991 
από την Διεύθυνση Τεχνικών Υπηρεσιών της Νομαρχίας Μαγνησίας επί 
του οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού , στη θέση «Μεγάλη Βελανιδιά» Νέας Αγχιάλου Ν. Μα¬ 
γνησίας και με κίτρινη γραμμή τα όρια της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευτούν στην Εφημερίδα της Κυβερνήσεως. 

Βόλος, 8 Ιουλίου 1991 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 


ΕΚΘΕΣΗ ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 

(άρθρο 74 του Π.Δ. 636/77, όπως αναμορφώθηκε με την αρ. 0.208/ 
181/26.4.82 Κοινή Υπουργική Απόφαση ΦΕΚ 214/26.4.82 τ. Β’) 

Για τον καθορισμό για πρώτη φορά, των ορίων του αιγιαλού και της 
παραλίας στην περιοχή Μεγάλη Βελανιδιά (Νέας Αγχιάλου) Ν. Μαγνη¬ 
σίας. 

Στο Βόλο σήμερα την 22.2.91 οι παρακάτω υπογεγραμμένοι: 

1. Πουλάκης Κων/νος, Προϊστάμενος Κτηματικής Υπηρεσίας του 
Δημοσίου, ως Πρόεδρος. 

2. Παρασκευόπουλος Παναγιώτης, Λιμενάρχης Βόλους ως μέλος 
και 

3. Μαρκάκης Νικόλαος, Δ/ντής Τεχν. Υπηρεσιών Ν. Μαγνησίας, 
ως μέλος αποτελούντες την Επιτροπή της παρ. 9 του άρθρου 1 του Κε¬ 
φαλαίου Β της 0.208/181/26.4.82 (ΦΕΚ 214/26.4.82 τ.Β’) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφρωση Συλλογικών Οργάνων Γνωμοδοτικής και Αποφασιστι¬ 
κής Αρμοδιότητας του Υπουργείου Οικονομικών» συγκληθείσα με την 
αρ. 229/15.2.1991 εντολή του Προέδρου αυτής, μεταβήκαμε επί τό¬ 
που στην προαναφερόμενη περιοχή την 22.2.1991 και αφού λάβαμε 
υπόψη: 

1. Την από 29.1.1991 αίτηση του Πιάτου Βαίου, σχετικά με τον κα¬ 
θορισμό του αιγιαλού και της παραλίας στην παραπάνω περιοχή. 

2. Τις διατάξεις των άρθρων 1 μέχρι και 7 του Α.Π. 2344/40 «περί 
αιγιαλού και παραλίας», όπως τροποποιήθηκαν και συμπληρώθηκαν με 
τις διατάξεις: α) του άρθρου 13 του Ν. 1078/80 και β) του άρθρου 23 
του Ν. 1337/83. 

3. Το από Δεκέμβριο 1990 τοπογραφικό και υψομετρικό διάγραμμα 
της παραπάνω περιοχής, με κλίμακα 1:500, του Διπλωματούχου 
Αγρονόμου Τοπογράφου Μηχανικού Μητσικώστα Αθαν. που ελέγ¬ 
χθηκε για την ακρίβεια της αποτύπωσης από τον Δημήτριο Βλαχάβα, 
πολιτικό μηχανικό της Δ/νσης Τ.Υ. Νομού Μαγνησίας στις 22.2.1991 
και θεωρήθηκε από τον Δ/ντή Τ.Υ. Ν. Μαγνησίας Νικόλαο Μαρκάκη 
Τοπογράφο μηχανικό την ίδια ίδια ημερομηνία, όπως τό άρθρο 20 του 
Ν. 719/77 ορίζει. 

4. Την σχηματισθείσα αντίληψη από την επιτόπια μετάβαση, για το 
πλάτος της βρέχόμενης ζώνης της ξηράς και λοιπών συναφών στοι¬ 
χείων, ήτοι: α) το λοφώδες της περιοχής, β) το βάθος του θαλάσσιου 
χώρου και το ανάπτυγμα πελάγους σε σχέση με την έκταση και τη συ¬ 
χνότητα των ανέμων, αποφασίζουμε: 

1. Καθορίζουμε στο παραπάνω τοπογραφικό διάγραμμα: 

α) την οριογραμμή του αιγιαλού με ερυθρά συνεχή πολυγωνική 

γραμμή 1, 2, 3.29, 30, 31 της οποίας οι κορυφές εξασφαλίζονται 

με ορθογώνιες συντεταγμένες χ&ψ. 

β) την οριογραμμή της παραλίας, για την εξυπηρέτηση των σκοπώ-ν 
των άρθρων 6 και 7 του Α.Ν. 2344/1940 «περί αιγιαλού και παρα¬ 
λίας». Επίσης καθορίζεται ζώνη παραλίας επειδή δεν εξυπηρετούνται οι 
σκοποί της παρ. 1 του άρθρου 7 του Α.Ν. 2344/1940 με κίτρινη συ¬ 
νεχή πολυγωνική γραμμή 1, 2, 3, .29, 30, 31 σε σταθερή από¬ 

σταση 10 μ. από την οριόγραμμή του αιγιαλού τα δε κτίσματα που πε- 
ριέχονται εντός της ζώνης αυτής δεν εξαιρούνται. 

2. Αποφαινόμαστε ότι δεν υπάρχει παλαιός αιγιαλός. 

Η ΕΠΙΤΡΟΠΗ 
Ο Πρόεδρος 

ΠΟΥΛΑΚΗΣ ΚΩΝ/ΝΟΣ 
Τα Μέλη 

ΠΑΡΑΣΚΕΥΟΠΟΥΛΟΣ ΠΑΝ., ΜΑΡΚΑΚΗΣ ΝΙΚΟΛΑΟΣ 






'-ΒΙ-Βώ οίο, 














[ΟϊίΙϋίΙΑι ' 



ΔΗΜΗΤΡΙΟΣ ΒΛΑΧΑΒΑΙ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4861 (3) 

Τροποποίηση ρυμοτομικού σχεδίου οικισμού Λιτόχωρου Ν. Πιερίας ΟΤ 

82. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα με το 
Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ. 183/86 (ΦΕΚ 70Α). 

5. Το Π.Δ. 6.12.68 ΦΕΚ 69Δ/10.2.89 με το οποίο εγκρίθηκε το 


ρυμοτομικό σχέδιο του οικισμού Λιτοχώρου. 

6. Τις με αριθ. 53/90 καί 92/90 αποφάσεις του Δημοτικού Συμ¬ 
βουλίου Λιτοχώρου με τις οποίες γνωμοδότησε υπέρ της τροποποίησης 
του σχεδίου. 

7. Το από 20.5.91 πρακτικό του ΣΧΟΠ Ν. Πιερίας σύμφωνα με το 
οποίο γνωμοδοτεί υπέρ της τροποποίησης και συγκεκριμένα υπέρ της 
διάνοιξης του δρόμου μεταξύ του ΟΤ 82 και ΟΤ 83 με τη μικρή μετατό¬ 
πιση της οικοδομικής γραμμής ΑΒΓ στη θέση ΑΓ, αποφασίζουμε: 

Εγκρίνουμε την τροποποίηση του ρυμοτομικού σχεδίου σύμφωνα με 
τη γνωμοδότηση του ΣΧΟΠ και όπως αυτή φαίνεται στο συνημμένο 
διάγραμμα που συνοδεύει την παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί μετά τη δημοσίευσή της για 
15 ημέρες στο ΤΠ και ΠΕ Ν. Πιερίας. 

Κατερίνη, 26 Ιουλίου 1991 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

Αριθ. ΤΠ 5411 0ΙΛΦΊ (4) 

Κατηγοριοποΐηση και καθορισμός ορίων οικισμού Ελένες, Επαρχίας 
Αμαρίου Νομού Ρέθυμνου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Το από 24.4.85 Π.Δ. (ΦΕΚ 181/τ.Δ/3.5.85 «περί καθορισμού 
ορίων οικισμών της χώρας μέχρι 2000 κατοίκους, κατηγορίας αυτών 
και καθορισμός όρων και περιορισμών δόμησής τους». 

2. Το από 14.2.87 Π.Δ. (ΦΕΚ 133/τ.Δ'/23.2.87) που αφορά τρο¬ 
ποποίηση των από 24.4.85 Π.Δ. (ΦΕΚ 181/τ.Δ') και από 20.8.85 
Π.Δ. (ΦΕΚ 414/τ.Δ'). 

3. Το από 25.4.89 Π.Δ. (ΦΕΚ 293/τ.Δ’/16.5.89) που αφορά τρο¬ 
ποποίηση του από 24.4.85 Π.Δ. (ΦΕΚ 181/τ.Δ'). 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Τη μελέτη σχεδιασμού ανοικτών πόλεων που εκπονήθηκε από 
ομάδα μελετητών που έκανε προτάσεις για την οριοθέτησή, κατηγοριο- 
ποίηση κ.λπ. των οικισμών Ν. Ρεθύμνου σύμφωνα με τις προδιαγραφές 
του ΥΠΕΧΩΔΕ. 

6. Το Τ.Π. 4705/5.9.85 έγγραφο της Πολεοδομίας σχετικά με τη 
γνωμοδότηση της Κοινότητας Ελένες για τα όρια του οικισμού. 

7. Την από 15.12.86 εισήγηση του Τ.Π. και Π.Ε. προς το ΣΧΟΠ 
Ρεθύμνου. 

8. Το 2ο/23.7.87 (ΘΕΜΑ 11ο) πρακτικό του ΣΧΟΠ Ρεθύμνου. 

9. Το 2034/22.6.87 έγγραφο της Δ/νσης Δασών Ρεθύμνου, απο¬ 
φασίζουμε: 

1. Την κατηγοριοποΐηση του οικισμού Ελένες όπως παρακάτω: 

Θέση στο χώρο: (Α3) ούτε περιαστικός, ούτε παραλιακός, ούτε τουρι¬ 
στικός. 

Βαθμός προστασίας: (Β3) Αδιάφορος. 

Δυναμικότητα: (Γ2) Στάσιμος. 


Βαθμός διασποράς: (Δ1) Συνεκτικός. 

Μέγεθος: (Ε1) Μικρός. 

2. Καθορίζουμε τα όρια του οικισμού Ελένες όπως αυτά φαίνονται 
στο διάγραμμα του οικισμού σε κλίμακα 1:5000 που συνοδεύει την 
απόφαση. 

3. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. 24.4.85 (ΦΕΚ 181Δ) όπως τροποποιήθηκε 
από το Π.Δ. 14.2.87 (ΦΕΚ 133Δ) και για τον οικισμό Ελένες Αμαρίου 
αρτιότητα γηπέδου 800 μ2. 

4. Κάτα παρέκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 22.4.85 Π.Δ/τος. 

5. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τ.Π. & Π.Ε. ώστε να εξασφαλίζεται η συνέχεια των 
υπαρχόντων κοινοχρήστων χώρων και η δημιουργία νέων, σύμφωνα με 
τα οριζόμενα στις διατάξεις της παρ. 1 του άρθρου 6 του από 24.4.85 
Π.Δ. όπως τροποποιήθηκε με τα 14.2.87 Π.Δ/γμα (ΦΕΚ 133Δ) και 
το 25.4.89 (ΦΕΚ 293Δ). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατα τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181Δ) όπως τροποποιήθηκε με το 14.2.87 Π.Δ. (ΦΕΚ 133Δ) και το 
25.4.89 Π.Δ. (ΦΕΚ 293Δ). 

Η απόφαση αυτή να δημοσιευθεί στην Εφημερίδα της Κυβερνήσεως. 

Το διάγραμμα σε κλ. 1:5000 θα αναρτηθεί στο Τ.Π. & Π.Ε. Νομ. 
Ρεθύμνης και για 15 ημέρες από την ημέρα δημοσίευσης στο ΦΕΚ. 

Ρέθυμνο, 17 Οκτωβρίου 1990 
Ο Νομάρχης 

ΠΑΝΑΓΙΩΤΗΣ ΚΛΑΔΟΣ 

































